Op 11 Maart verbied Trump 23 Europese lande toegang tot die VSA en op dieselfde dag word Covid-19 deur die WGO as ’n pandemie geklassifiseer. Op hierdie dag was daar reeds 12 462 gevalle en 827 sterftes in Italië. In die ses dae sedert 5 Maart, het die sterftes hier meer as vyfvoudig toegeneem.
As mens kyk na die tydlyn en syfers dan kom die vraag onwillekeurig op: Hoe kon hierdie 102 geïnfekteerde mense in die land toegelaat en losgelaat gewees het terwyl dit vir ’n geruime tyd reeds duidelik was dat ’n pandemie aan die woed is? Waar was die Intelligensie wat die rooi ligte van hierdie pandemie moes opgetel het? Op 5 Maart reeds moes alle inkomelinge, veral vanaf ’n land soos Italië, op die heel minste onmiddellik in kwarantyn geplaas gewees het.
Post Scriptum: Natuurlik is daar baie bespiegelinge en teorieë oor die oorsprong van die virus, en dalk het dit nié van die Huanan Seekosmark ontstaan nie. Wie sal ooit regtig weet wat alles hieragter steek? Maar my verdere argument oor die vertraagde grenssluiting bly egter staan.